賈楨

賈楨  ， 字筠堂 ， 山東登州黃縣人 ， 晚清官員 。 賈允升長子 。 道光六年榜眼 ， 授翰林院編修 。 道光十六年 ， 入直上書房 ， 授皇六子奕訢讀 。 歷任侍講學士 、 內閣學士 、 左都御史 、 禮部 、 吏部尚書 、 協辦大學士 。 咸豐年間 ， 兩拜體仁閣 、 武英殿大學士 。 咸豐十年 ， 英法聯軍犯京師 ， 帝命賈楨留守 ， 日危坐天安門 ， 阻外軍不令入 。 翌年 ， 咸豐駕崩 ， 授命顧命八大臣輔導新君 ， 東太后與西太后發動祺祥之變 ， 賈楨與周祖培 、 沈兆霖 、 趙光上疏 ， 請東西太后一起垂簾聽政 。 同治十三年 （ 1874年 ） 卒 ， 贈太保 ， 諡文端 。